Diari Oficial de la Generalitat Valenciana


Sumari del DOGV 4118, del 31-10-2001 (2001/10674)

RESOLUCIÓ de 17 d'octubre de 2001, de la Universitat de València, per la qual es fa oferta pública d'una plaça de tècnic superior d'investigació d'aquest organisme amb contracte laboral eventual. Projecte: "Funcionament de la col·lecció espanyola de cultius tipus (CECT). CI01-84".
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4118

Data del DOGV
:   31-10-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/10491


Data del document
:   17-10-2001

Organisme emissor
:   Universitat de València

Tipus de document
:   Resolució

Descriptors 

:   * personal d'investigació
    * universitat
    * concurs administratiu

RESOLUCIÓ de 17 d'octubre de 2001, de la Universitat de València, per la qual es fa oferta pública d'una plaça de tècnic superior d'investigació d'aquest organisme amb contracte laboral eventual. Projecte: "Funcionament de la col·lecció espanyola de cultius tipus (CECT). CI01-84". [2001/X10134]
  
El Rectorat de la Universitat de València, fent ús de les atribucions que li confereix l'article 18 en relació amb l'article 3 de la Llei de Reforma Universitària, fa oferta pública d'una plaça de tècnic superior d'Investigació d'acord amb les bases següents:
  
1. Denominació del lloc de treball
  
Tècnic superior d'Investigació.
  
2. Classificació del lloc de treball
  
Grup: A
  
Complement de destinació: 20
  
Complement específic: E024
  
3. Objecte i període
  
Identificació, conservació i control de soques de llevats de la CECT.
  
Creació d'una base de dades microbianes.
  
Disseny d'una interfície web que permeta l'accés a la base de dades a través d'internet.
  
La durada del contracte estarà vinculada a la durada del projecte i la disponibilitat de pressupost.
  
4. Jornada de treball
  
37,50 hores setmanals
  
5. Perfil de la plaça
  
La CECT és un servei general de la Universitat de València de suport a tota mena de treball en microbiologia i la persona contractada s'ocuparà especialment de tot allò que fa als llevats i a tasques informàtiques i d'internet.
  
6. Requisits dels aspirants
  
Tenir nacionalitat espanyola o, d'acord amb el que estableix la Llei 17/1993, de 23 de desembre (BOE de 24 de desembre de 1993), sobre l'Accés a determinats sectors de la funció pública dels nacionals dels altres estats membres de la Unió Europea, tenir la nacionalitat d'un país membre o ser de qualsevol d'aquells estats a què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta està definida en el tractat constitutiu de la Unió Europea.
  
Tenir complerts 18 anys el dia en què finalitze el termini de presentació de sol·licituds.
  
Llicenciatura en C. Biològiques o titulació equivalent.
  
No estar inhabilitat per a l'exercici de funcions públiques.
  
No haver estat separat mitjançant expedient disciplinari de qualsevol administració o treball públic.
  
7. Mèrits preferents
  
Experiència en aïllament, identificació, conservació i control de soques de llevats.
  
Experiència en aïllament, identificació, conservació i control de soques microbianes en general.
  
Experiència en el disseny de pàgines web i bases de dades, i també en accés remot a base de dades
  
8. Sistema selectiu de la plaça
  
Valoració del currículum dels aspirants (d'acord amb el barem que figura a l'annex II).
  
Entrevista amb el tribunal.
  
El nombre d'aspirants que passen a la fase d'entrevista es determinarà per criteri del tribunal que haja de jutjar les sol·licituds presentades, d'acord amb l'objecte del contracte.
  
El tribunal podrà declarar desert el procediment de selecció en cas que valorats els mèrits i, si escau, realitzada l'entrevista, el perfil dels candidats millor puntuats no s'ajuste, totalment, a les necessitats del projecte. Aquesta entrevista podrà consistir en una prova pràctica.
  
9. Comissió Avaluadora
  
La Comissió Avaluadora és la que figura en l'annex III d'aquesta convocatòria.
  
Els membres d'aquesta Comissió hauran d'abstenir-se d'intervenir quan es troben en alguna circumstància de les fixades en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
La persona que ocupe la presidència podrà sol·licitar als membres de la Comissió una declaració expressa de no trobar-se en les circumstàncies fixades en els articles esmentats.
  
La Comissió resoldrà tots els dubtes que puguen sorgir en l'aplicació d'aquestes normes, i allò que calga fer en els casos no establerts.
  
El procediment d'actuació de la Comissió s'ajustarà en cada moment a allò que disposa la Llei 30/1992, de 26 de novembre, de règim jurídic de les administracions públiques i del procediment administratiu comú.
  
10. Presentació d'instàncies i del currículum
  
Les instàncies, juntament amb el currículum, cal presentar-les al Registre de la Gerència de la Universitat de València (carrer de l'Antiga de Senent, 11 baix), en el termini de 10 dies naturals a partir de l'endemà de la publicació d'aquesta resolució en el DOGV.
  
No caldrà la compulsa dels documents que es presenten fotocopiats. N'hi haurà prou amb la declaració jurada de la persona interessada sobre l'autenticitat dels documents, així com també les dades que figuren en la instància, sense perjudici que en qualsevol moment la comissió o la Universitat puga requerir els aspirants perquè acrediten la veracitat de les circumstàncies i els documents aportats que hagen estat objecte de valoració.
  
S'ha de presentar també una còpia del document nacional d'identitat.
  
Tres mesos després que haja finalitzat el procés de selecció, els interessats podran sol·licitar la devolució del currículums al Servei de Recursos Humans (PAS) de la Universitat de València. Transcorreguts sis mesos, els currículums que resten en aquest Servei es tornaran d'ofici.
  
11. Sol·licituds
  
Es podrà utilitzar el model que facilitarà el Servei d'Investigació de la Universitat de València (c/ de l'Antiga Senda de Senent, 11, 3a planta) i a la següent pàgina web http://www.uv/~pas/pagina1, o bé utilitzar un model propi emplenant-lo amb les dades mínimes que figuren a l'annex I.
  
12. Norma final
  
Contra aquesta resolució, que exhaureix la via administrativa, es pot interposar potestativament un recurs de reposició, en el termini d'un mes a partir de l'endemà de la seua notificació o publicació, davant del mateix òrgan que dictà la resolució, o un recurs contenciós administratiu davant dels òrgans de la Jurisdicció Contenciosa Administrativa de la Comunitat Valenciana, en el termini de dos mesos comptador des de l'endemà de la seua notificació.
  
Així mateix, l'administració, si escau, podrà revisar les resolucions del tribunal, d'acord amb l'esmentada norma.
  
València, 17 d'octubre de 2001.- Per delegació (DOGV de 20 de agost de 1999), el vicerector d'Organització Administrativa: Lluís Guia i Marín.
  
ANNEX I
  
Les dades que ha de contindré la instància son:
  
Dades personals
  
Cognoms i nom
  
Data de naixement
  
DNI, Telèfon
  
Adreça
  
Denominació del lloc de treball: Tècnic Superior de investigació.
  
Projecte: Funcionament de la col·lecció espanyola de cultius tipus CECT. CI01-84,
  
Classificació: A20-E024
  
Demane l'admissió en el concurs públic per a cobrir una plaça de tècnic superior d'Investigació, convocat per resolució de data 17 d'octubre de 2001.
  
La persona interessada,
  
València, d de 2001
  
La persona signant declara que són certes les dades que figuren en aquest currículum, i assumeix en cas contrari les responsabilitats que puguen derivar-se de les inexactituds que hi consten.
  
RECTORAT DE LA UNIVERSITAT DE VALÈNCIA
  
ANNEX II
  
Barem
  
1. Anys de servei prestats en les diferents administracions públiques: fins a 0,5 punts per any acreditat, amb un màxim de 2 punts.
  
2. Titulacions acadèmiques i cursos de formació:
  
Titulació acadèmica superior a la necessària per a accedir a la plaça: fins 2 punts.
  
Cursos de formació i perfeccionament: fins a 1 punt.
  
Cursos de valencià: fins a 0,5 punts.
  
3. Mèrits preferents, experiència prèvia i coneixements concrets: fins a 4 punts.
  
4. Entrevista: fins a 2 punts.
  
ANNEX III
  
Comissió avaluadora titular
  
President: Federico Uruburu Fernández, director del Dep. Microbiologia i Ecologia.
  
Vocals: Mª. Dolores García López, professora del Dep. Microbiologia i Ecologia.
  
Dos representants del Comité d'Empresa
  
Secretària: Lucía Echevarría Gil, cap del Servei d'Investigació.
  
Comissió avaluadora suplent
  
Presidenta: Esperanza Garay Aubán, professora del Dep. Microbiologia i Ecologia.
  
Vocals: María Jesús Pujalte Domarco, professora del Dep. Microbiologia i Ecologia.
  
Dos representants del Comité d'Empresa